Document ID: 32007R1232

KOMMISSIONENS FORORDNING (EF) Nr. 1232/2007
af 22. oktober 2007
om fravigelse af forordning (EF) nr. 2058/96, (EF) nr. 1964/2006 og (EF) nr. 1002/2007 for så vidt angår frister for indgivelse af licensansøgningerne og udstedelse af importlicenserne i december 2007 inden for rammerne af toldkontingenter i rissektoren
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1095/96 af 18. juni 1996 om iværksættelse af indrømmelserne i liste CXL, der blev udarbejdet efter afslutningen af forhandlingerne i forbindelse med artikel XXIV, stk. 6, i GATT (1), særlig artikel 1, stk. 1,
under henvisning til Rådets forordning (EF) nr. 1785/2003 af 29. september 2003 om den fælles markedsordning for ris (2), særlig artikel 13, stk. 1, og
ud fra følgende betragtninger:
(1)
I Kommissionens forordning (EF) nr. 2058/96 af 28. oktober 1996 om åbning og forvaltning af et toldkontingent for brudris henhørende under KN-kode 1006 40 00 til fremstilling af tilberedte næringsmidler henhørende under KN-kode 1901 10 (3) er der fastsat særlige bestemmelser for indgivelse af ansøgninger og udstedelse af importlicenser for brudris under kontingent 09.4079.
(2)
I Kommissionens forordning (EF) nr. 1964/2006 af 22. december 2006 om detaljerede regler for åbning og forvaltning af et kontingent for import af ris med oprindelse i Bangladesh i henhold til Rådets forordning (EØF) nr. 3491/90 (4) er der fastsat særlige bestemmelser for indgivelse af ansøgninger og udstedelse af importlicenser for ris med oprindelse i Bangladesh under kontingent 09.4517.
(3)
I Kommissionens forordning (EF) nr. 1002/2007 af 29. august 2007 om gennemførelsesbestemmelser til Rådets forordning (EF) nr. 2184/96 om indførsel af ris fra Egypten (5) er der fastsat særlige bestemmelser for indgivelse af ansøgninger og udstedelse af importlicenser for ris under kontingent 09.4094.
(4)
På grund af helligdagene i 2007 bør forordning (EF) nr. 2058/96, (EF) nr. 1964/2006 og (EF) nr. 1002/2007 fraviges for så vidt angår datoerne for indgivelse af importlicensansøgninger og udstedelse af disse licenser, for at de pågældende kontingentmængder kan overholdes.
(5)
Foranstaltningerne i denne forordning er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
1. Uanset artikel 2, stk. 1, andet led, i forordning (EF) nr. 2058/96 kan der i 2007 ikke indgives ansøgninger om importlicens for brudris under kontingent 09.4079 efter den 17. december 2007 kl. 13.00, lokal tid i Bruxelles.
2. Uanset artikel 4, stk. 3, i forordning (EF) nr. 1964/2006 kan der i 2007 ikke indgives ansøgninger om importlicens for ris med oprindelse i Bangladesh under kontingent 09.4517 efter den 17. december 2007 kl. 13.00, lokal tid i Bruxelles.
3. Uanset artikel 2, stk. 3, i forordning (EF) nr. 1002/2007 kan der i 2007 ikke indgives ansøgninger om importlicens for ris fra Egypten under kontingent 09.4094 efter den 14. december 2007 kl. 13.00, lokal tid i Bruxelles.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 22. oktober 2007.

Labels: 3
17
18